काठमाडाैं - नेपालका व्यावसायिक पत्रकारिताका धरोहर हेमराज ज्ञवालीको निधनमा प्रधानमन्त्री केपीशर्मा ओली लगायत राजनीतिक क्षेत्रका उच्च पदस्थ व्यक्तित्वहरुले समवेदना प्रकट गरिरहेका छन्। यसैक्रममा प्रधानमन्त्री ओलीले आइतवार ट्विट गर्दै ज्ञवालीको निधनमा दुःख लागेको बताउँदै समवेदना प्रकट गरेका छन्। उनले भनेका छन् 'रिपब्लिक मिडिया प्रा.लि.का संस्थापक अध्यक्ष तथा सञ्चार उद्यमी हेमराज ज्ञवालीको निधनको खवरले दुःख लागेको छ। स्वर्गीय ज्ञवालीप्रति हार्दिक श्रद्धाञ्जलि अर्पण गर्दै शोकाकूल परिवार तथा आफन्तमा गहिरो समवेदना व्यक्त गर्दछु।
रिपब्लिक मिडिया प्रा.लि.का संस्थापक अध्यक्ष तथा सञ्चार उद्यमी हेमराज ज्ञवालीको निधनको खवरले दुःख लागेको छ । स्वर्गीय ज्ञवालीप्रति हार्दिक श्रद्धाञ्जलि अर्पण गर्दै शोकाकूल परिवार तथा आफन्तमा गहिरो समवेदाना व्यक्त गर्दछु ।
यस्तै नेपाली कांग्रेसका सभापति तथा पूर्वप्रधानमन्त्री शेरबहादुर देउवाले समेत ज्ञवालीको निधनमा समवेदना प्रकट गरेका छन्। आइतवार ट्विट गर्दै देउवाले नेपाल रिपब्लिक मिडियाका संस्थापक अध्यक्ष ज्ञवालीको निधनले अपुरणीय क्षती भएको बताउँदै परिवारजनमा समवेदना प्रकट गरेका छन्।